text: বাকেরগঞ্জ বাংলাদেশের বরিশাল জেলার অন্তর্গত একটি উপজেলা।
  
  অবস্থান 
  বাকেরগঞ্জ উপজেলার অবস্থান ২২°২৯'উত্তর অক্ষাংশ, এবং ৯০°১২' -৯০°৩৩' দ্রাঘিমাংশের মধ্যে।
  উত্তরে ঝালকাঠি জেলার নলছিটি উপজেলা ও বরিশাল সদর উপজেলা, পূর্বে ভোলা সদর উপজেলা, দক্ষিণে পটুয়াখালী জেলার দুমকি উপজেলা ও বাউফল উপজেলা এবং পশ্চিমে ঝালকাঠি জেলার রাজাপুর উপজেলা ও নলছিটি উপজেলা এবং বরগুনা জেলার বেতাগি উপজেলা।
  
  প্রশাসনিক এলাকা 
  বাকেরগঞ্জ উপজেলায় বর্তমানে ১টি পৌরসভা ও ১৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাকেরগঞ্জ থানার আওতাধীন।
  
  পৌরসভা:
   বাকেরগঞ্জ
  
  ইউনিয়নসমূহ:
   ১নং চরামদ্দি
   ২নং চরাদি
   ৩নং দাড়িয়াল
   ৪নং দুধল
   ৫নং দুর্গাপাশা
   ৬নং ফরিদপুর
   ৭নং কবাই
   ৮নং নলুয়া
   ৯নং কলসকাঠী
   ১০নং গারুড়িয়া
   ১১নং ভরপাশা
   ১২নং রঙ্গশ্রী
   ১৩নং পাদ্রি শিবপুর
   ১৪নং নিয়ামতি
  
  ইতিহাস 
  স্বাধীন বাংলার নবাব আলীবর্দী খানের আমলে বুজুর্গ উমেদপুরের জমিদার ঢাকার আগাবাকের খান এ অঞ্চলে ১৭৪১খ্রিঃ নিজ নামে গঞ্জ প্রতিষ্ঠা করেন। তার নাম অনুসারে এ অঞ্চলের নাম রাখা হয় বাকেরগঞ্জ। ইষ্টইন্ডিয়া কোম্পানীর আমলে ১৭৯৭খ্রিঃ বাকেরগঞ্জ জেলা প্রতিষ্ঠিত হয়। ১৮০১ সালে জেলা সদর বাকেরগঞ্জ থেকে বরিশালে স্থানান্তর করা হয়। বাকেরগঞ্জ জেলা নামটি ১৭৯৭ থেকে ১৯৯৩ সাল পর্যন্ত ছিল। ১৯৯৩ সালে বরিশাল বিভাগ সৃষ্টির ফলে বাকেরগঞ্জ নামটি জেলা থেকে বাদ দেয়া হয়। জেলা সদর বরিশালের নামে বিভাগের নামকরণ করা হয়। আগাবাকের খানের স্মৃতিবিজড়িত বাকেরগঞ্জ নামটি বর্তমানে বাকেরগঞ্জ উপজেলাতেই সীমাবদ্ধ রয়েছে।
  
  জনসংখ্যার উপাত্ত 
  ২০১১ সালের আদমশুমারি অনুযায়ী বাকেরগঞ্জ উপজেলার মোট জনসংখ্যা ৩,১৩,৮৪৫ জন। এর মধ্যে পুরুষ ১,৪৮,৯২৫ জন এবং মহিলা ১,৬৪,৯২০ জন। মোট পরিবার ৭১,৫৩৭টি।
  
  শিক্ষা 
  ২০১১ সালের আদমশুমারি অনুযায়ী বাকেরগঞ্জ উপজেলার সাক্ষরতার হার ৬৩.৩%।
  
  বিবিধ 
  বাকেরগঞ্জ উপজেলার প্রায় ৮০ ভাগের পেশাই চাষাবাদ। এই উপজেলার প্রায় ৮০ ভাগই ইসলাম ধর্মের অনুসারি। বাকি ২০ ভাগ হিন্দু এবং খ্রীষ্টান।
  
  ঐতিহাসিক নিদর্শন ও ঐতিহ্য
  
   কলসকাঠী জমিদার বাড়ি
   নাটু বাবুর জমিদার বাড়ি
  নসরত গাজীর মসজিদ
  
  তথ্যসুত্র
  
  বহিঃসংযোগ
   
  -বাকেরগঞ্জ সম্বন্ধে সরকারী তথ্য
  
  বিষয়শ্রেণী:বরিশাল জেলার উপজেলা
  বিষয়শ্রেণী:বরিশাল বিভাগের উপজেলা
  বিষয়শ্রেণী:বাকেরগঞ্জ উপজেলা
title: বাকেরগঞ্জ উপজেলা